תומאש קושצ'אק

תומאש מירוסלאב קושצ'אק (פולנית: Tomasz Mirosław Kuszczak; נולד ב-20 במרץ 1982 בקרוסנו אורדז'נסקי, פולין) הוא כדורגלן פולני במשחק בעמדת השוער בקבוצת ברמינגהאם סיטי.

קריירת מועדונים
קושצ'אק הצטרף להרטה ברלין בשנת 2000, ובילה את שנתו הראשונה בקבוצת המילואים של המועדון. לאחר שלוש עונות נוספות כשוער השלישי, עם תום חוזהו חתם בקבוצת וסט ברומיץ' אלביון. 

בווסט ברומיץ' ערך קושצ'אק את הופעת הבכורה ב-18 בספטמבר 2004 מול פולהאם. לקראת עונת , קיבל קושצ'אק את אפודת השוער הראשון של המועדון עקב פציעתו של כריס קירקלנד. בזכות היכולת הגבוהה אותה הציג במדי הקבוצה, שמר על קושצ'אק על מעמדו גם לאחר החלמתו של קירקלנד וחזרתו לסגל. 

לקראת עונת , הושאל קושצ'אק לעונה אחת לקבוצת מנצ'סטר יונייטד, וערך את הופעת הבכורה שלו מול ארסנל ב-17 בספטמבר 2006. בסיום העונה הכריזה יונייטד כי השלימה את רכישת השחקן תמורה 2.125 מיליון ליש"ט.

קושצ'אק שיחק במנצ'סטר עד לפברואר 2012 עת הושאל לווטפורד מליגת המשנה האנגלית לחצי עונה. ביוני 2012 חתם בברייטון אנד הוב אלביון. ב-3 בנובמבר 2014 חתם בוולברהמפטון וונדררס.

נבחרת
קושצ'אק ערך את הופעת הבכורה שלו בנבחרת פולין ב-11 בספטמבר 2003 בניצחון 4-0 מול מלטה. עקב יכולתו הטובה במדי וסט ברומיץ' אלביון הוא זומן לסגל הנבחרת לקראת מונדיאל 2006, אך לא שותף בטורניר עצמו. במאי 2008 הוא זומן שנית לסגל הנבחרת לקראת יורו 2008 אך נאלץ לפרוש בשל פציעה.

קישורים חיצוניים

הערות שוליים

כדורגלנים פולנים
שוערי כדורגל פולנים
כדורגלני הרטה ברלין
כדורגלני וסט ברומיץ' אלביון
כדורגלני מנצ'סטר יונייטד
כדורגלני ווטפורד
כדורגלני ברייטון אנד הוב אלביון
כדורגלני וולברהמפטון וונדררס
כדורגלני ברמינגהאם סיטי
כדורגלני נבחרת פולין
כדורגלני מונדיאל 2006
ספורטאים פולנים בגרמניה
ספורטאים פולנים באנגליה
פולנים שנולדו ב-1982